‏לפני מאות שנים, במערב מרכז אפריקה,
‏במקום שבו קמו ונפלו ממלכות,
‏חיה אישה שנועדה להנהיג.
‏לוחמת, מלכה, כוח שאין שני לו.
‏ושמה...
‏נג'ינגה.
‏אנחנו עם שנולד בזמן בריחה מהכחדה.
‏נולדה בעידן של חושך,
‏בתקופה של דם
‏וחולות נודדים.
‏כשהעבדות איימה להשמיד יבשת שלמה.
‏אני רוצה את הפורטוגלים מחוץ לארץ שלי.
‏עד האחרון שבהם.
‏היא הגנה ללא פחד על ‏הממלכה שלה מפני הכוח האירופאי.
‏נג'ינגה!
‏והפכה למשואה של אור לבני עמה.
‏מורשתה של המלכה נג'ינגה ‏מהדהדת ברחבי אפריקה עד היום.
‏הגיע הזמן שכולנו נדע את שמה.
‏תחי המלכה נג'ינגה!
‏נג'ינגה! ‏-נג'ינגה!
‏- מלכות אפריקה -
‏- נג'ינגה -
‏- נדונגו -
‏את מוכנה? ‏-את מוכנה?
‏אל תחשבי שאני אקל עלייך ‏רק כי אבא שלך מסתכל.
‏אני לא מצפה שתקלי עליי.
‏היי.
‏הנסיכה נג'ינגה נולדה וגדלה בתקופה
‏שבה אביה, המלך, כבר נאבק
‏בסכסוך עם הפורטוגלים
‏שמגיעים למדינה ולוקחים אנשים.
‏הפורטוגלים נמצאים בנדונגו כבר 50 שנה.
‏ומשימתם מחולקת לשתיים.
‏הראשונה היא להפוך את התושבים לנוצרים,
‏והשנייה היא להרחיב את שטחו של מלך פורטוגל.
‏- האימפריה הפורטוגלית 1617 -
‏הפורטוגלים הם המעצמה הימית העולמית הראשונה
‏ויש להם מושבות ברחבי העולם.
‏- פורטוגל -
‏המושבה הגדולה ביותר נמצאת בברזיל.
‏- ברזיל -
‏שם הם מוסיפים לעושר שלהם ‏באמצעות בניית מטעי סוכר עצומים.
‏הפורטוגלים זקוקים לאנשים ‏שיעבדו במטעים האלה,
‏אז הם מתחילים לתפוס אנשים ממערב ‏וממרכז אפריקה שיעבדו כעבדים.
‏בנדונגו מכנים את המלך, "נגולה".
‏כרגע הוא נתון תחת לחץ רב
‏להגן על ממלכתו מפני הפורטוגלים.
‏עליו להכין את בתו הבכורה, נג'ינגה,
‏למלחמה שעומדת להתרחש.
‏אז הוא חושף אותה למלאכת הלחימה,
‏כיצד להילחם.
‏הוא משתמש בחיילים שלו בתור האימון שלה.
‏עוד סנטימטר והיית פוגעת בי.
‏לעולם לא.
‏בתור נסיכה, לנג'ינגה יש משרתות.
‏חלקן בנות לוויה לצבא שמתאמנות לצידה.
‏אבל עדיין יוצא דופן בתקופה זו ‏שלנשים יש תפקיד צבאי פעיל.
‏אני סומכת עלייך יותר מדי.
‏תודה לאל.
‏האטת את הטכניקה שלך.
‏זה בגלל שבמרוץ לא תמיד מנצחים המהירים.
‏נכון, נדמבי?
‏את לא צריכה להיות איפשהו?
‏בואי, לכי איתי.
‏נדונגו נמצאת במה שכיום אנגולה, ‏במערב מרכז אפריקה.
‏- דרום האוקיינוס האטלנטי ‏האוקיינוס ההודי -
‏ב-1617, נדונגו היא אחת הממלכות ‏הגדולות והחשובות ביותר באותה תקופה.
‏יש בה אוכלוסייה של 100 אלף עד 200 אלף.
‏הממלכה מרוכזת בקבאסה,
‏עיר הבירה וביתה של משפחת המלוכה.
‏- קבאסה -
‏נדונגו היא חברה מתוחכמת מאוד.
‏אנחנו נוטים לחשוב על יבשת אפריקה
‏כעל פרימיטיבית מאוד לפני ‏שהאירופאים מגיעים אליה.
‏זה לא נכון.
‏יש סחר פעיל בתוך נדונגו.
‏היא מתרחבת טריטוריאלית, ‏והיא רבת עוצמה מבחינה צבאית.
‏אנשים לא מבינים אותה.
‏כולם חושבים שמלחמה היא עניין של מהירות, ‏אבל דיוק והחלטה הם חיוניים.
‏חיוני לקרוא את שדה הקרב.
‏פונג'י היא הצעירה מבין ‏שלוש בנותיו של המלך.
‏בתור נסיכות, ‏הן נערצות וזוכות לכבוד בקבאסה.
‏תקראי את שדה הקרב, וכל פרט ופרט חשוב.
‏את צריכה להיות מוכנה לתקוף מעמדה נחותה...
‏אז עדיין לא תציגי את עצמך?
‏אני לא ישירה כמוך.
‏פונג'י, את בת של מלך. ‏הוא יהיה בר מזל אם תהיי שלו.
‏קדימה, אני מאחרת לישיבת המועצה.
‏נו, באמת. בבקשה?
‏נניח את זה בצד ונלך.
‏תודה רבה.
‏אם החלש ביותר בממלכה הזו ‏היה מנהל את הממלכה שלנו...
‏זה מה שקורה במבנה החברה בנדונגו.
‏יש את השליט למעלה,
‏ויש את הסובה, ‏שהם בעיקרון האצילים, קצת מתחת.
‏אבא של נג'ינגה עומד בפני תקופה קשה
‏כי יש סביבו גברים שמתחרים על כוח.
‏מבנדה, אחיה של נג'ינגה, מורכב ושאפתן.
‏מקבלים תחושה שהוא באמת רוצה ‏להוכיח את עצמו כמנהיג יעיל.
‏מבנדה ידע שזה היה אחיו למחצה, קילואנג'ה,
‏שהיה אמור להיות הנגולה הבא, ‏כבנו הבכור של המלך הנוכחי.
‏אנחנו צריכים לחשוב על אסטרטגיה. ‏אנחנו צריכים לשבת יחד כאיש אחד.
‏אסטרטגיה נועדה למשחקים. כוח נועד למלחמה.
‏בזמן הזה, הפורטוגלים הגיעו לזירה.
‏הם ניצלו חלק מהפילוגים והיריבות ‏בין אנשי הסובה.
‏ולמרות שאנשי סובה רבים ‏תמכו באביו של נג'ינגה,
‏יש סובה אחד בצפון, סובה קאבולו,
‏שמנהיג מרד נגד המלך.
‏מלכי...
‏האזור שורץ באנשים הנאמנים לבוגד הזה,
‏סובה קאבולו.
‏מעבר לוקאלה הוא הדרך ‏היחידה עבור הלוחמים שלנו.
‏הם יאבטחו את הגיא.
‏והם יסללו דרך לאנשינו הנצורים,
‏ויחזקו את מספרם הרב.
‏מושלם.
‏המלחמה תיגמר תוך שלושה ימים.
‏ננצח בקרב, אבל המלחמה תמשיך להשתולל
‏אם אבא לא יתלווה לאנשים ויפגוש את המקומיים
‏ויזכיר להם למה אתה המלך שלהם.
‏אני יודע שזמנך בחצר המלכותית היה מוגבל,
‏אבל הנאמנות שלך לא צריכה להיות מוגבלת.
‏המלך לא צריך להזכיר לאף ‏אחד למה הוא המלך, אחי.
‏לשם שינוי אני מסכימה עם מבנדה. ‏אסור לאבא להוביל את הקרב הזה.
‏נאמנותי אינה מוטלת בספק, אח קטן.
‏כל מה שאני מנסה לומר הוא, ‏בוא לא נתעלם מהעובדה
‏שהמלך בסכנה.
‏המלך תמיד בסכנה.
‏אז תן למוכרים ולשיכורים לרכל על זה
‏בזמן שאנחנו מתמקדים בבעיה המיידית,
‏סובה קאבולו.
‏אם יורשה לי, מלכי.
‏הנסיך צודק.
‏מובן שאני צודק.
‏האינסטינקט של קילואנג'ה לעשות ‏כל שביכולתנו כדי להגן על המלך,
‏חשוב.
‏מסביב לנגולה יש מגוון של יועצים.
‏אחד החשובים ביותר הוא הטנדלה.
‏הוא בעצם עבד בשבי.
‏בנדונגו, שבויי מלחמה...
‏יכלו להתקדם לדרגה מסוימת.
‏אתה ואני היינו עדים למלחמות רבות, ידידי.
‏כן, כמלך וכשבוי.
‏ועכשיו כחברים.
‏כן.
‏אתה יודע, ‏רק טיפש חושב שהוא יכול לנצח את המוות.
‏אבל אנחנו יכולים להמשיך לנסות.
‏נג'ינגה.
‏יש לך משהו להוסיף?
‏אני תוהה למה אנחנו ממשיכים ‏לרדוף אחרי הפורטוגלים מאחור
‏במקום לתקוף אותם ישירות.
‏נג'ינגה, הפורטוגלים הם לא הבעיה כאן.
‏הפורטוגלים הם תמיד הבעיה, אחי.
‏מי לדעתך מלבה את האש של קאבולו?
‏מי לדעתך גורם לבני עמנו לפקפק במלך?
‏נג'ינגה לומדת מדיפלומטיית החצר המלכותית
‏ומהפוליטיקה של האזור כולו.
‏אבל זהו עולם שנשלט בידי גברים.
‏אז הנוכחות שלה שם יכולה ‏לעורר טינה בין האחים שלה.
‏לרדוף אחרי הסובה הזה...
‏זה כמו להילחם בצל,
‏לא באיש עצמו.
‏- נמל לואנדה -
‏הפורטוגלים מחפשים שבויים ‏אפריקנים בדרך זו או אחרת.
‏לכן הם נחושים להשתלט על ממלכת נדונגו.
‏- נדונגו, קבאסה -
‏הפורטוגלים התיישבו בלואנדה ‏כבסיס למבצעי עבדים,
‏כי המסע מלואנדה לחוף ברזיל קצר יותר
‏ממקומות רבים אחרים במערב מרכז אפריקה.
‏- ברזיל, דרום האוקיינוס האטלנטי ‏לואנדה, נדונגו -
‏אז זה הופך למקום מאוד אטרקטיבי עבורם
‏להתחיל בפעילויות העבדות האלימות שלהם.
‏לפורטוגלים יש צמא אינסופי ליותר אנשים.
‏הם אף פעם לא מרוצים מכמות האנשים שיש להם.
‏זה מסחר מתמשך, ‏לכן עליהם להמשיך להזין אותו.
‏מה אומרים אבותינו?
‏מלכי.
‏הנגנגה הוא למעשה היועץ הרוחני.
‏כמלכה אפריקנית או כמלך־אישה בעצמי,
‏אני מתייעצת לעתים קרובות ‏עם היועץ הרוחני שלי,
‏כי אנחנו לא יכולים לדבר רק מהקול שלנו.
‏אנחנו מייצגים את קול האבות הקדמונים.
‏אז המלך, נגולה,
‏תמיד יפנה לנגנגה כדי ‏לוודא שכל החלטה שתתקבל,
‏היא למען טובת הכלל ולמען הטבת המצב
‏של העם והממלכה.
‏היום יסתיים כשהמלך ‏ימשיך לשבת על כס המלכות.
‏אבותינו אמרו את דברם.
‏נג'ינגה היא לא רק לוחמת ודיפלומטית.
‏בנקודה זו, היא גם אימו של בן צעיר.
‏את יותר מדי מאוהבת בו.
‏אני יודעת.
‏לא הזכרת את פגישת המועצה.
‏מה יש להזכיר?
‏הם מתעקשים להילחם זה בזה במקום בפורטוגלים.
‏מבנדה וקילואנג'ה? ‏-אלא מי?
‏הם פשוט רגילים להילחם. זה קל להם.
‏בפורטוגלים יש אש מסוג אחר.
‏אנחנו צריכים להתרגל לאש הזאת ומהר.
‏לפני שהיא תכלה את כולנו.
‏במקום זאת, לסכן את אבא ובשביל מה?
‏סובה חסר תועלת שמעדיף לתמוך ‏בפורטוגלים מאשר באנשיו?
‏ניתן לו לעשות את זה.
‏זה רק עניין של זמן עד ‏שהפורטוגלים ייפטרו ממנו.
‏הוא נשך אותי!
‏קאמבו היא האחות בין פונג'י ונג'ינגה.
‏יש תחושה שהיא ממש תומכת באחותה.
‏הוא סיים.
‏תני לי אותו.
‏תחזירי אותו.
‏בעוד שעה.
‏קאמבו.
‏אז מעמדה של נג'ינגה אומר ‏שהיא יכלה לאסוף סביבה
‏קבוצת מאהבים שהיא בחרה בעצמה.
‏יש תרבויות שונות באפריקה שבהן ‏לנשים יכולות להיות בני זוג שונים.
‏המאהב האהוב על נג'ינגה ‏הוא גבר בשם קיה איטושי.
‏קיה איטושי הוא אבי הילד שלה.
‏ויש להם מערכת יחסים מיוחדת מאוד.
‏והחיים שלה, לרוב, טובים למדי.
‏לאבא של נג'ינגה נאמר ‏שאחד הסובים מורד נגדו.
‏אז הוא מחליט ללכת לשם ולהראות כמה הוא חזק.
‏בבקשה, הרשה לי לבוא איתך.
‏את בדיוק איפה שאני צריך שתהיי.
‏את צודקת, את יודעת?
‏הפורטוגלים מכרסמים בנו,
‏מכרסמים בעורנו עד שהם יגיעו לעצמות.
‏וגם את זה הם ייקחו.
‏זה יהיה כאילו מעולם לא היינו קיימים.
‏זה לא יגיע לזה.
‏מה היית עושה במקומי?
‏הייתי מוצאת דרך לאחד את הממלכה.
‏להשתמש בכל כוחנו להחזיר את ‏הפורטוגלים למקום ממנו באו, ו...
‏ו...? דברי בחופשיות, בתי.
‏ואני לא הייתי יוצאת לקרב היום.
‏את אומרת את זה כאילו שיש לי ברירה.
‏את לא מבינה בגברים ובגאווה שלהם.
‏מצד שני, ‏ייתכן שאת תקוותה היחידה של נדונגו.
‏עם אישה על כס המלכות...
‏אולי יישפך פחות דם.
‏מים.
‏אף פעם אין לך מספיק.
‏שימי עין אחת על אחייך והשנייה על אחיותייך.
‏היית רוצה ללכת איתו, נכון?
‏כן.
‏אתה לא? ‏-לא.
‏הוא מעדיף אותך לצידו, לא אותי.
‏מלכי?
‏מלכי, איפה אתה?
‏נגולה?
‏סביר מאוד להניח שאחד ‏מאנשיו הפריד את המלך מצבאו
‏על מנת לרצוח אותו בשם הסובים שהתנגדו לו.
‏לא!
‏עכשיו, בלי אבא של נג'ינגה, מי ימלוך?
‏תראו מה הם עשו למלך שלכם!
‏אם לא נוכל לבטוח באנשים שלנו, ‏במי נוכל לבטוח?
‏נראה שהסכנה לא הייתה בשטח כפי שציינת, אחי,
‏אלא בבית שלנו!
‏טנדלה!
‏איפה הגנרל?
‏הוא לא חזר. ‏-אז תביא אותו אליי!
‏אני רוצה את האחראים לזה לרגליי עד השקיעה!
‏לא, אחי.
‏מה?
‏הם בטח כבר הגיעו לאדונים שלהם.
‏תשאיר אותם שם.
‏תן להם להרגיש בטוחים,
‏להתחתן...
‏לשכב עם נשותיהם, להוליד יורשים.
‏ואז,
‏כשהם חושבים שהם ניצחו ‏ואבותיהם יכריזו על כך,
‏נמצא אותם ונכה בהם למוות.
‏נמחה את כל חייהם,
‏עד ששושלותיהם יחדלו מלהתקיים!
‏טנדלה, שלח הודעה על מותו ‏של אבי וכנס את המועצה.
‏הוא לא כאן, את יודעת.
‏בהתחשב בכך שהוא עם אבותינו.
‏למה אמרת לו שהיום יסתיים ‏כשהוא עדיין על כס המלכות?
‏הוא לא עדיין על כס המלכות?
‏את יודעת למה אני מתכוונת.
‏"רק טיפש חושב שהוא יכול לנצח את המוות."
‏אלה היו המילים של אביך.
‏הוא הבין למה התכוונו האבות הקדמונים.
‏הוא תמיד הבין את המשמעות שמאחורי המילים.
‏הוא קרא לי "תקוותה של נדונגו".
‏למה הוא התכוון?
‏אוי, ילדה.
‏אל תעמידי פנים שאת לא יודעת.
‏היית קרובה אליו מכדי לא לדעת.
‏זה דבר אחד לדעת.
‏זה דבר אחר לשכנע את כולם.
‏נג'ינגה הרוסה,
‏כמו כל בת שמאבדת אב.
‏אבל כאן, זה לא רק אובדן של אבא. ‏זה אובדן של מלך.
‏זה מעמיד דברים רבים בספק,
‏ומבנדה הוא זה שמרגיש שהוא היורש החוקי.
‏אבל בגלל שהוא לא היה הבן של ‏האישה הראשית של הנגולה לשעבר,
‏טענתו לכתר פחות חזקה.
‏אין סדר ירושה ברור.
‏אז הוא מורה על סדרת התנקשויות פוליטיות
‏כדי להיפטר מיריביו.
‏בנו של קילואנג'ה...
‏וכל יורשיו.
‏אסור שיהיה איום על כס המלכות שלי.
‏צאו החוצה! אתם יודעים איפה אתם?
‏הבן של נג'ינגה, פעוט, נרצח על ידי מבנדה
‏כי הוא ראה בילד איום על כוחו.
‏עשיתי מה שהיה צריך להיעשות.
‏אז למה קראת לי?
‏כי אני לא בטוח.
‏במה?
‏בכס המלכות?
‏או במה שעשית כדי להשיג אותו?
‏אני לא יכול לפטור אותך מהבחירה שקיבלת. ‏זו הייתה הבחירה שלך.
‏אבל אני אגיד לך את זה.
‏כס מלכות יציב לא שווה כלום בלי מלך יציב.
‏אז תעמוד על הרגליים.
‏זה רגע מכריע למבנדה,
‏כי הוא רוצה להבטיח את מעמדו על כס המלכות.
‏ברגע שאתה מלך, אתה לא אדם רגיל
‏שחייב לציית לחוק החברתי.
‏אז כשהוא רוצח את יריביו האפשריים...
‏הוא כבר מתנהג כמו מלך.
‏איפה אני?
‏נג'ינגה.
‏מבנדה לא הורג את נג'ינגה ואת האחיות שלה.
‏נג'ינגה הייתה פופולרית,
‏ואולי הוא הרגיש שהוא יכול ‏לסלק ממנה כל יורש פוטנציאלי,
‏אבל גם להפוך אותה לנכס פוליטי לעצמו.
‏איפה הבן שלי?
‏מבנדה.
‏תביאי לי את גרזן הקרב שלי.
‏תחזיקו אותה.
‏שתי.
‏זה ירגיע אותך.
‏לא, אני צריכה להיות...
‏אני... אני צריכה...
‏את בני.
‏בני.
‏אל תזוזי. הכול קורה לפי רצון אבותינו.
‏לא!
‏זה לא יכול להיות.
‏הוא הבן שלי. הוא התינוק שלי.
‏הוא לא היווה איום.
‏מבנדה פחד מהאיש שהתינוק שלך ‏יכול היה לגדול להיות.
‏גם האבות הקדמונים מפחדים?
‏לצד מי את?
‏אני לא מגינה עליו.
‏אני חושבת על נדונגו, כמו שעלייך לעשות.
‏אני מצטערת.
‏אז אני אעזוב.
‏אני לא יכולה להישאר כאן.
‏את לא יכולה.
‏את מבית המלוכה.
‏את לא יכולה לזוז מבלי ‏להתייעץ קודם עם אבותייך.
‏אז תגידי לי מה אני אמורה לעשות ‏עם הכאב הזה.
‏תגידי לי.
‏מה אני אמורה לעשות?
‏למה הוא לא הרג אותי?
‏כי...
‏את התקווה של נדונגו.
‏מבנדה לא יודע את זה, ‏אבל אבא שלך ואבותינו יודעים.
‏ושום דבר לא קורה בלי רצונם.
‏תחזיקי מעמד, בת,
‏והאמיני שכל זה הוא חלק ‏מתוכניתם של אבותינו.
‏אבותינו מבקשים יותר מדי.
‏אולי.
‏אל תשכחי שנאמנותך אינה ‏למי שיושב על כס המלכות...
‏אלא לאנשי נדונגו ולכס המלכות עצמו.
‏אם תעמדי בזה, תוכלי להיות כל דבר.
‏במהלך ששת החודשים ‏הראשונים לשלטונו של מבנדה,
‏הפורטוגלים מגבירים את מתקפותיהם על אנשיו.
‏עכשיו, תראה את שתי הטבלאות האלה.
‏זה היחס...
‏יש מנהיגות חדשה בקרב הפורטוגלים.
‏והפורטוגלים פולשים
‏וחודרים עמוק יותר ויותר לתוך פנים אפריקה.
‏למעשה, מבנדה לא מסוגל ליצור ‏בריתות צבאיות ופוליטיות
‏שהיה צריך כדי לבלום ‏את התוקפנות הפורטוגלית.
‏ספר לי על מבנדה.
‏טוב, מאזור נדונגו מגיעים ‏בממוצע 15,000 עבדים בשנה.
‏איבדנו כמה מאות בגלל התקפות ‏על שווקי עבדים מקומיים.
‏כדי ללכוד עוד מאנשיו של מבנדה,
‏הפורטוגלים מגייסים את ‏עזרתם של קבוצת לוחמים
‏בשם האימבנגלה.
‏האימבנגלה היא קבוצת שכירי חרב.
‏בעיקרון, הם רוצחים שכירים.
‏והם ידועים כלוחמים פראיים.
‏המנהיג החשוב ביותר של שבט אימבנגלה, ‏קסנג'ה,
‏הוא בעל ברית עם הפורטוגלים.
‏אנשים פחדו מהם, אבל כיבדו אותם.
‏אז כולם רוצים את האימבנגלה ‏לצידם או כעובדים שלהם,
‏כי הם ידעו שאם הם יהיו לצידך,
‏אולי יהיה לך סיכוי.
‏נג'ינגה איבדה את אבא שלה ואת הילד שלה.
‏אז אני חושבת, שכאדם, היא בטח די הרוסה.
‏אבל היא עדיין נסיכה.
‏היא עדיין התגלמות של אב קדמון,
‏אז...
‏עליה להניח בצד את הטינה שהיא אולי נוטרת
‏לאיש שהרג את הילד שלה.
‏זימנת אותי.
‏פספסת עוד פגישת מועצה.
‏קבל את התנצלותי, מלכנו.
‏תראה לה.
‏מה שנותר מהסיירים שלנו.
‏קסנג'ה.
‏הרוח בערפל.
‏איך קסנג'ה ממשיך לפרוץ את ההגנות שלנו?
‏תשלח לשם חיילים ותביא אותו אליי!
‏החיילים היחידים שנותרו לך שומרים על קבאסה.
‏אז תשלח אותם.
‏אסור לתת לו לחצות את הגבול לקבאסה.
‏אני לא אפסיד יותר ממה שאבי הפסיד!
‏אם תפסיד את קבאסה,
‏אתה תפסיד יותר ממה שאבינו אי פעם הפסיד.
‏זה לא חכם להמר עם קו ההגנה האחרון שלך.
‏ומה את מציעה שנעשה?
‏נג'ינגה!
‏אתה יכול להשתמש בלוחמי אימבנגלה. ‏-מה?
‏אני לא שם את עתידה של ‏נדונגו בידי הבוגדים האלה.
‏הבוגדים האלה מפולגים.
‏נצל את זה.
‏ומי מתאים יותר להילחם ‏בלוחם אימבנגלה כמו קסנג'ה
‏מאשר לוחם אימבנגלה אחר?
‏לוחמי האימבנגלה מורכבים למעשה ‏מקבוצות שונות,
‏כך שלא כולם מונהגים על ידי אותו אדם.
‏מנהיגי האימבנגלה אינם נאמנים לאיש.
‏הם אפילו יילחמו זה בזה אם המחיר מתאים.
‏ואיך את מציעה שנאלף אותם?
‏לא נאלף אותם.
‏נחמש אותם, נשחרר אותם, ‏ונרוויח זמן כדי להתארגן מחדש.
‏ואם הם יתנגדו לנו? ‏הם ישלחו אותנו לסוחרי העבדים האלה?
‏הם לא. ‏-את בטוחה?
‏איזו ברירה יש לנו?
‏שלח אותי. אשכנע אותם בעצמי.
‏לא, זה מסוכן מדי.
‏נשתמש באנשים שנותרו לנו בקבאסה
‏כדי לפעול נגד הפורטוגלים וקסנג'ה!
‏למה? ‏-החלטתי סופית...
‏התכוונתי לבן שלי.
‏למה?
‏אם היית מבקש ממני, הייתי לוקחת אותו מכאן.
‏כדי שלעולם לא תרגיש מאוים.
‏שלא תראה אותו שוב.
‏למה לא ביקשת ממני, מבנדה?
‏למה היית צריך לקחת
‏את הדבר היחיד שהיה חשוב לי בעולם הזה?
‏המלך עושה מה שעליו לעשות.
‏עדיף שאלך למצוא את האימבנגלה.
‏אני חוששת שאם אישאר...
‏אני אעשה משהו למלך ‏שירגיז את האבות הקדמונים.
‏אבל הוא אסר עלייך ללכת.
‏אני לא מפחדת ממנו.
‏הוא לא יכול להרוג אותי פעמיים.
‏היא לא תבין.
‏שמעתי שאת עוזבת. לאן?
‏למצוא את האימבנגלה.
‏מה אם יתפסו אותך וייתנו אותך לסוחרים?
‏זה סיכון שאני מוכנה לקחת.
‏אם זה יציל את כולנו ממוות
‏בגלל הטיפשות של מבנדה עם הפורטוגלים.
‏אז תני למבנדה ללכת זאת בעיה שלו. הוא המלך!
‏לא! עדיף לו להישאר כאן.
‏בסדר, אז אבוא איתך.
‏אני צריכה אותך כאן,
‏כדי ששתיכן תוכלו לפקוח עין על מבנדה.
‏תבטיחו לי שתשמרו זו על זו עד שאחזור.
‏תבטיחי לנו שתחזרי.
‏בבקשה, תחזרי בשלום.
‏אני אוהבת אתכן.
‏נג'ינגה ממרה את פי אחיה ומחפשת ברית
‏עם מנהיג אימבנגלה בשם קאסה.
‏היא פועלת לחלוטין על דעת עצמה.
‏ייתכן שאת תקוותה היחידה של נדונגו.
‏- מזרח נדונגו, טריטוריית אימבנגלה -
‏נג'ינגה לוקחת סיכון עצום ‏בחיפוש אחר האימבנגלה.
‏הם נמצאים כל הזמן בתנועה,
‏בוזזים יישובים ורוצחים כל מי שעומד בדרכם.
‏אימבנגלה היו כאן. שלפו נשק!
‏זהירות.
‏את בטוחה לגבי האימבנגלה?
‏לא.
‏אבל אני בוטחת בהם יותר מאשר בפורטוגלים.
‏הרגו אותו מאחור.
‏חסר כבוד.
‏מלחמה היא עניין של כבוד. ‏-מלחמה היא עניין של מוות.
‏אל תטעי, נדמבי.
‏תסתכלי סביבך.
‏הכבוד זנח את שדות הקרב האלה לפני שנים.
‏כולם לעמוד מאחוריי!
‏אימבנגלה!
‏תראו מה זה.
‏אישה.
‏ואת?
‏מאוכזבת ממך.
‏כך אתה מקבל אורחים לארצך?
‏אורחים מביאים מתנות. את?
‏הבאת גרזן קרב.
‏הבאת לוחמים.
‏אמת.
‏שחררי את הלוחמת שלי.
‏תניחי את הגרזן ואתן לך פגיון לשחק בו.
‏אם אתה מתעקש.
‏עדיין לא הצגת את עצמך.
‏נג'ינגה.
‏נסיכת נדונגו, אחותו של המלך נגולה מבנדה.
‏ואתה בטח קאסה.
‏מנהיג האימבנגלה, קאסה, צעיר יותר מנג'ינגה, ‏אבל יש לו יכולות צבאיות.
‏ויש לו חבורת לוחמים
‏שהיא מאמינה שישרתו אותה היטב.
‏יש לי הצעה בשבילך.
‏קחי את אנשייך ולכי מכאן, נסיכה.
‏עכשיו. ‏-לא בלי מה שבאתי בשבילו.
‏ובשביל מה באת?
‏לוחמיך יילחמו בקסנג'ה...
‏ובפורטוגלים.
‏זה הכול?
‏עכשיו תגידי לי.
‏מה יש לך בתמורה לבקשה הגדולה הזאת?
‏כלום. ‏-כלום?
‏כלום?
‏למה שאעזור לך בחינם?
‏כי אין לי מה להפסיד,
‏מה שהופך אותי למסוכנת.
‏את לא נראית מסוכנת במיוחד מכאן, ‏הנסיכה נג'ינגה מנדונגו.
‏באמת?
‏אתה מוכן לדבר עכשיו?
‏או שאתה עדיין רוצה שאשחק עם הפגיון שלך?
‏תרגום כתוביות: שני מוריס